જયંતીએ બગલથેલામાંથી દાગીનાનું બોક્સ બહાર કાઢ્યું. ચોવીસેય આઇટમ કાઉન્ટર પર મૂકીને મિત્રે જે કહેલો એ જ સંવાદ ફટકાર્યો. 'જગદીશભાઇ બગસરાનાં એ બે ફેમિલી પાસે જ આ ગેરેંટેડ કામ કરાવું છું. સહેજ પણ સંકોચ વગર કસ્ટરમને કહી દેવાનું કે પાણીમાં પલળે કે રફ યુઝ થાય તો પણ એક વર્ષ સુધી એની ચમકને વાંધો નહીં આવે. બિલ સાચવી રાખજો. એક વર્ષની ફૂલ ગેરંટી.' એણે ગર્વથી જગદીશ સામે જોયું. 'જગાભાઇ, પંદર વર્ષથી આ ચાર આઇટમ જ વેચું છું અને આજની તારીખ સુધીમાં એકેય કસ્ટમરની ફરિયાદ નથી આવી.'